ניסים ברכה

ניסים ברכה (נולד ב-19 בפברואר 1978) הוא משורר ישראלי.

ביוגרפיה 
ברכה נולד בדימונה למרסל, עקרת בית, ואברהם, איש ביטחון. הוא גדל והתחנך בדימונה, למד בבית הספר התיכון ״זינמן״. בצה"ל שירת כלוחם בחיל השריון. בתום שירותו הצבאי עבר להתגורר בירושלים.
לפרנסתו ברכה עובד בחברת הייטק בתחומי התשתיות, התקשורת ואבטחת המידע. הוא מתגורר בירושלים, נשוי לרינה ספיר ברכה ואב לבן ובת.

יצירתו 
שיריו הראשונים פורסמו בעיתון הארץ - מוסף תרבות וספרות בשנת 2013. שירו הראשון, ״אני ניסים ברכה כותב שירה״ זכה לתהודה גדולה, מאז הוא פרסם שירים בעיתון הארץ ובעיתון "מעריב", במספר כתבי העת לשירה ״כרמל״ ובמספר מהדורות של כתב העת עתון 77. בנוסף פורסמו שיריו באנטולוגיה ״בבואי היה מקום״ בעריכת רפי וייכרט וגור אלרואי בהוצאת ספרי עתון 77. בשנת 2019 עלתה בדימונה ההצגה ״דימונה אהובתי״, מופע מוזיקלי בבימויו של אורי וידיסלבסקי המספר את סיפורה של העיר דימונה דרך שירים שכתבו תושבי העיר. חלק משיריו של ברכה הולחנו והועלו בהצגה. בשנת 2021 פורסמו שיריו באנטולוגית שירי כדורגל "קריאת משחק" בעריכת המשורר גלעד מאירי.

בנוסף על פעילותו בתחום השירה, התנדב ברכה בין השנים 2019–2017 בבתי סוהר כמנחה סדנאות שירה לאסירים והשתתף בהתנדבות בסדנאות לילדים עם צרכים מיוחדים.

בשנת 2015 פורסם ספרו הראשון ״אני ניסים ברכה כותב שירה״ בעריכת סמדר שרת ובהוצאת ספרי עתון 77
ובשנת 2020 יצא לאור ספרו השני ״לכבוד מערכת שעות נוספות״ (גם בעריכת סמדר שרת ובהוצאת ספרי עתון 77)

ספריו 
ברכה מקפיד שלא לנקד את שיריו, וספריו אינם מנוקדים (למעט מילים בודדות).

	אני ניסים ברכה כותב שירה – עתון 77: סמדר שרת, תשע״ה 2015.
לכבוד מערכת שעות נוספות – עיתון 77: סמדר שרת, תש״ף 2020.

קישורים חיצוניים 

 
 איזו שירה בדיוק כותב ניסים ברכה?, המשורר אילן ברקוביץ׳ על הספר ״אני ניסים ברכה כותב שירה״
  ״תוגת אסתר״ שירו ״אסתר בן נעים״ שודר ביום הזיכרון 2016 בערוץ 1
 ניסים ברכה - האתר של נילי דגן
 ״אני ניסים ברכה כותב שירה״ הארץ 2013
 ״אחיות״ הארץ 2020
 ״מתוך השיכונים אצמיח לך ישועה״ - ״לך לך״ הארץ 2018
 ביקורת על ההצגה ״דימונה אהובתי״ הארץ 2019
 ״בלא חשומה״ מתוך ההצגה ״דימונה אהובתי״ מילים: ניסים ברכה לחן: אורי וידיסלבסקי
 השורות הכי יפות בשירה העברית בעשור האחרון יואב איתמר על השירה המשפיעה בעשור האחרון
 
 שיר למשוררת דארין טאטור השיר השבועי אילן ברקוביץ' 
 אני הפליט מעיירת הפיתוח דימונה, המשורר יותם ראובני על הספר ״לכבוד מערכת שעות נוספות״

הערות שוליים 

משוררים כותבי עברית
משוררים ישראלים
דימונה: אישים
ירושלים: אישים
פעילים חברתיים ישראלים
מומחי אבטחת מידע ישראלים
ישראלים שנולדו ב-1978